Фенікс (астравы)

Астравы Фенікс () — архіпелаг у Ціхім акіяне. Уваходзіць у склад дзяржаў Кірыбаці і ЗША. Агульная плошча - 32,3 км².

 Геаграфія і прырода 
міні|злева|Карта
Астравы Фенікс — група з 10 астравоў і атолаў каралавага паходжання. Месціцца ў цэнтральнай частцы Ціхага акіяна на поўнач ад Самоа. Самы вялікі і адзіны населены атол Кантон займае ўсяго 9 км². 8 астравоў і атолаў належаць дзяржаве Кірыбаці, 2 — ЗША.

Клімат марскі экватарыяльны. Сярэднегадавая колькасць ападкаў рэдка перавышае 1000 мм. У перыяды Эль-Ніньё яна можа паніжацца, а пад уздзеяннем трапічных цыклонаў — падвышацца. Сухі сезон цягнецца з сакавіка па чэрвень. Забяспечанасць пітной вадой нізкая. Сталых вадасцёкаў няма.

Астравы нізкія. Большасць астравоў мае вышыню 5—6 метраў над узроўнем акіяна. Знаходзяцца пад пагрозай глабальнага пацяплення і павышэння ўзроўню акіяну.

Прырода часткі астравоў Фенікс мала зменена чалавекам, а таму тут можна сустрэць першародныя лясы і гаі. Распаўсюджаны дрэвы: гіганцкая пізонія (Pisonia grandis), керасінавае дрэва (Cordia subcordata), геліятроп (Tournefortia argentea) і інш. На ўзлесках растуць хмызнякі. На тых астравах, дзе ішла здабыча фасфатаў, лясы амаль не захаваліся.

Наземная фаўна прадстаўлена птушкамі, чарапахамі, крабамі, яшчаркамі.

Значна большую разнастайнасць можна ўбачыць на падводных схілах астравоў і каралавых рыфаў, а таксама ў лагунах. Тут захаваліся многія рэдкія віды марскіх жывёл, у тым ліку 200 відаў каралаў, 18 відаў марскіх сысуноў, 500 відаў рыб.

Ахова
Астравы Бэйкер і Хоўленд, якія належаць ЗША, з'яўляюцца запаведнікамі.

Астатнія астравы ўваходзяць у склад Ахоўваемай Тэрыторыі Астравы Фенікс, якая разам з акіянічнымі прасторамі займае 408 250 км². Гэта самы вялікі марскі запаведнік у свеце. У 2010 г. Ахоўваемая Тэрыторыя была ўключана ў спіс сусветнай спадчыны ЮНЕСКА.

Спіс астравоў
 Востраў/Атол  Тэрыторыякм²  Лагунакм²  Каардынаты Астравы Фенікс (Кірыбаці) Атол Кантон 9,0  50    Востраў Эндэрберы  5,1  0,6*   Востраў Бэрні  0,2  0.02*    Востраў Мак-Кін  0,57  0.2*    Востраў Равакі  0,65  0,35*   Востраў Манра  4,4  2,2*   Атол Арона 3,9  30    Атол Нікумарора  4,1  4    Астравы Фенікс (Кірыбаці) ||align="right"| 27,6 ||align="right"| 84,5 
|-
| colspan="5" style="background:#eee; text-align:center;"|Тэрыторыі ЗША''' Востраў Бэйкер  2,1  -    Востраў Хоўленд  2,6  -   * Унутраныя лагуны

 Літаратура 


 Спасылкі 

 Астравы Фенікс на сайце ЮНЕСКА
 Астравы Фенікс на сайце National Geographic
 Ахоўваемыя тэрыторыі 
 Кліматычныя змены 


Фенікс
Фенікс
Фенікс
Фенікс
Фенікс
Фенікс
Фенікс